वर्षों से सड़क के अभाव से जूझ रहे रीवागहन को मिली सुविधा
घुमका|ग्राम पंचायत अउरदा के आश्रित ग्राम रीवागहन को इस बजट में मिली स्वीकृति के अनुसार अब घुमका से सड़क निर्माण के माध्यम से जोड़ा जाएगा।
वर्षों से सड़क के अभाव में जूझ रहे ग्रामीणों को मुख्यमंत्री डॉ. रमन सिंह ने एक ऐसी सौगात से नवाजा की पूरे गांव के बूढ़े, बच्चे, महिला, पुरुष और समस्त ग्रामवासियों ने बाजे-गाजे, आतिशबाजी से रीवागहन से घुमका सड़क मार्ग की स्वीकृति पर जश्न मनाया। गांव के धनेश पिता नारायण दास साहू ने ग्रामवासियों की समस्या को देखते हुए एवं भाजयुमो कार्यकर्ताओं व पंचायत प्रतिनिधियों के निवेदन पर अपनी निजी भूमि दान कर उक्त सड़क निर्माण के लिए अपनी सहमति प्रदान की। इस सड़क निर्माण कार्य से अब ग्रामवासियों को लंबी दूरी तय करने की परेशानी से निजात मिल पाएगी। इस सराहनीय कार्य के लिए भाजयुमो के आलोक सोनी, परदेशी सोनबोईर, नोमेश वर्मा, नीलाभ यदु, मुख्यमंत्री, सांसद, विधायक का धन्यवाद दिया है।
hin_Deva hin_Deva hin_Deva